7 پاسخ
-
البته کی چئویری یا ترجمه قوروپودا ان گره کن ایشلردن بیری دی. چئویری آذربایجاندا کسینلیکله دوغرو دوزگون ایلکه لره ییه لنمه ییر.بورادا چئویریلر یاپیسال، گیزلی آنلاملا- قاورام چئوریلری دییل،گرته برداری و تحت اللفظی دیر. یانی شعرلر دیزه دیزه، سوزجوک سوزجوک ایچریکله چئریلیرلر.
-
همن ایشیق سیته سینه اونردیگیم آیتم لر رنگین یول سیته سینه ده اونریرم باسلانغیجدا داها ایشیق سیته سی نین بیر یاییمجی اولدوغو سایاغی بونلار دونه لمه سینلر. ایلک باشدا بیر پئشه کار ادبی سیته کیمی، یوللانیلان اثرلری فله ای ، دولدورما یایماسینلار.تنقیدچی قوروپلارینی ساغلاییب ، یاییمدان اونجه اثرلری دبرله ندیریب، تنقیدی اوخونوشلا یاناشی پایلاشسینلار. هله لیک کی ایشیق سیته سی سایاغی ایره لیرلر.
-
یاشایین ایمیل آدرسینیزی پایلاشدیغینیز اوچون.
نسه ایشیق سایتی ادبی باخیمدان داها آرتیق یارارلی، پئشه کار بیر دوروما چئوریلسین دییه اونه ریلریم :
۱- ینجیسی شعر،اویکو،تنقید، رومان، نمایش و..باشقا ادبی ژانرلارلا ایلگیلی اوزمانسال قوروپلاشمانیز گره کیر. بو ژانرلاردا اولان اوزمان دوستلار، شعرلری، اویکولری، رومانلاری دیزیسل اولاراق اوخونشلا تنقید سوزگه جیندن کئچیریب،آچیقلامالارین پایلاشاجاقلار
۲- نجی سی سیته نین ادبی اعتباری یئنمه سین دییه، هر آماتور اثری بوردا یایمامالیسینیز.تنقید اونجه سی(پیشانقد) اثرلری بوردا یایماق اوخوجونون واختینی بوشونا آلماق دئمک دیر.
۳- یازین دیشی چئوره سل، شیشیرتمه لر، قابارتمالار متن لردن سیلینمه لیدیر.بوردا یالنیز یازینسال متن لرله ایلگیله نمه لی سینیز.
۴- باشاردیقجا یازیلارین ساغلام تورکجه دیلی ایله نثرلری بیر دیلچی قوروپ سوزگه جیندن کئچمه لیدیر. ایشیق سایتی نین اوزونه عایدساغلام اولچوت نثر دیلی اولمالیدیر. بوردا گئدن نثر تام قوزئیین یامسیلاماسیدیر
۵- سیته نی فله ای ، دولدورما، درهم دورومدان آریندیرمالیسینیز.ژورنالیستی دورومدان چیخاریلمالیدیر.
۶- ایشیق سیته سی نین بیر پئشه کار ادبی کارگاها چئوریلمه چیخاری وار.
۷- ایشیق سیته سی دوشونجه اوره تیمی( تولید اندیشه)، پئشه کار ادبی گلیشمه مرکزینه چئوریلمه لیدیر. هر یوللانان اثرین بوردا یاییملانما چیخاری یوخدو.
۸ – سونوندا دیل، شعر،اویکو، رومان، تنقید و..لرله ایلگیلی قوروپلاشمانی وورغولایاراق، کئچمیشله چاغداش دوغرو ادبی وارلیغیمیزی تنقید سوزگه جیندن کئچیریب، اوزه چیخارمالییق.
۹- فارس، عرب، تورکیه، کورد ، باتی ادبیاتی نین اونلو، دونیا شهرتلی شاعر،یازارلاری نین اثرلرینی اوخونوشا قویون. بو ادبی چالیشما ادبیاتیمیزی گلیشدیره بیلر.
سیزه اوغورلار دیله ییرم.
-
یئنی دن سالام.ایشیق یازین سیته سینده چاایشان دیرلی دوستلار، باشدا ائلدار موغانلی بی :
بیر یازین سیته سی نین نه بیچیم آغیر، سوروملو،دولغون ، پئشه کار دورومونون نئجه اولماسی نی مندن یاخشی بیلیرسینیز. ایشیق یازین سیته سی نین اون ایللیک یاشا دولماسی نی قوتلاییب، نسه بیر آماتور سیته کیمی یالنیز ادبی اثرلری یایماق گوره وی اولموشدور. بو پئشه کار یازین باخیمیندان اوزه یسل بیر گوره و.یالنیز بیر تانیتیم اثرلر و اونلارین یارادیجیلاریلا.نسه فارس ادبی توپلومون ادبی سیته لرینی ایزله ینده دوروم بونلا تام فرقیلی دیر.سیته ادبی باخیمدان یارارلی همده دولغونلاشسین دییه، دورومو فرقیله نمه لیدیر.سیته نیزین شعر، اویکو، رومان، نمایشنامه، تنقید و..باشقا ادبی ژانرلاریلا ایلگیلی اوزل اوزمان قوروپلاری اولمالی.ایشیق سیته سینه ساده بیر ادبی اثرلرین رئکلامچیسی یا یاییمچیسی کیمی باخمایاق. اونو بیر پئشه کار زنگین آذربایجان سویه سینده بیر سیته کیمی دیرله ندیرک. بو اوزمانسل قوروپلاری ساغلایین، ادبیاتین چئشیتلی ژانرلاریندا اوزمان اولان دوستلار قوروپلاشدیرین، سونرا یاییملادیغینیز اثرلری دیزیسل اوخونشا، تنقیده قویون. دوشونجه اوره تیمی سیته سینه چئورین بو گوزل ایشیق سیته سینی. بو گون سؤزده شلر( مخاطب) گونجل اوخونوشلا، تنقیدله ، اینجلمه دیله ییرلر.سرسری اثر اوخویوم دییه چاغی اوتموشدور. سیته نیزده کی بیلیدیرلن باخیشلاری بیرده اوخویون هامیسی اویمه سئومه و شیشیرتمه دیلر..بو دوروملا پئشه کار ادبیات ساغلاماق اولاسی دیییل.
-
خوش گوردوک ایشیق سیته سینده چالیشان دیرلی دوستلار :
چوخ یاخین زاماندا، ایشیق سیته سی بیر پئشه کار یازین سیته سینه چئوریلسین دییه ،اونه لری لریم اولاجاق. یازیلاری می بوردا پایلاشیم یوخسا ایمیلینیزه گوندریم.؟
-
سلاملار
قوتلو اولسون، امه گینیزه سایغیلار. نئجه نئجه ایللر یاشایین و یاشاتین
pes_Arab unk azb_Arab unk azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab